Diari Oficial de la Generalitat Valenciana


Sumari del DOGV 7736, del 08-03-2016 (2016/1615)

ORDRE JUS/269/2016, de 26 de febrer, per la qual s'aproven les llistes provisionals d'admesos i exclosos en el procés selectiu per a accés, per promoció interna, al Cos de Tramitació Processal i Administrativa de l'Administració de Justícia.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7736

Data del DOGV
:   08-03-2016

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2016/1615


Data del document
:   26-02-2016

Organisme emissor
:   Ministeri de Justícia

Tipus de document
:   Ordre

Anàlisi jurídica

ORDRE JUS/269/2016, de 26 de febrer, per la qual s'aproven les llistes provisionals d'admesos i exclosos en el procés selectiu per a accés, per promoció interna, al Cos de Tramitació Processal i Administrativa de l'Administració de Justícia. [2016/1615]  
Finalitzat el termini de presentació d'instàncies, i de conformitat amb el que establix l'article 20 del Reial Decret 1451/2005, de 7 de desembre pel qual s'aprova el Reglament d'ingrés, provisió de llocs de treball i promoció professional del personal funcionari al servei de l'Administració de Justícia i la disposició desena de l'Ordre JUS/2170/2015, de 14 d'octubre (BOE 19 d'octubre), per la qual s'establixen les bases comunes que regiran els processos selectius per a l'ingrés o accés als cossos de funcionaris al servei de l'Administració de Justícia,  
  
Aquest Ministeri ha resolt:  
  
Primer  
Aprovar les relacions provisionals d'aspirants admesos i exclosos a les proves selectives per a accés, per promoció interna, al cos de tramitació processal i administrativa, convocades per Ordre JUS/2683/2015, d'1 de desembre (BOE 15 de desembre), i publicar en l'annex d'aquesta ordre les relacions provisionals d'aspirants exclosos, amb indicació de les causes d'exclusió.  
  
Segon  
Les llistes certificades completes quedaran exposades al públic en la pàgina Web del Ministeri de Justícia www.mjusticia.es, en les pàgines web de les comunitats autònomes que convoquen places, i en el punt d'accés general del Ministeri d'Hisenda i Administracions Públiques www.administracion.gob.es.  
Els aspirants hauran de comprovar no sols que no figuren en la relació d'exclosos sinó, també, que els seus noms i la resta de dades consten correctament en la relació d'admesos.  
  
Tercer  
La inclusió d'aspirants en aquesta relació d'admesos a les proves selectives, pel torn general i per la quota de reserva per a persones amb discapacitat no suposa en cap cas el reconeixement per part de l'Administració que aquests reunixen els requisits generals o particulars exigits en l'ordre de convocatòria. L'acreditació i verificació d'aquests tindrà lloc per als aspirants que superen el procés selectiu, abans del seu nomenament com a funcionaris, tal com s'indica en l'article 23 del Reial Decret 1451/2005, de 7 de desembre; en la disposició quinze de les bases comunes i en la base huitena de l'ordre de convocatòria.  
  
  
Quart  
De conformitat amb el que disposa la disposició desena de l'Ordre JUS/2170/2015, de 14 d'octubre, per la qual s'establixen les bases comunes que regiran els processos selectius per a ingrés o accés als cossos de funcionaris al servei de l'Administració de Justícia, els aspirants exclosos disposaran d'un termini de 10 dies hàbils, comptats a partir del següent de la publicació d'aquesta ordre en el Boletín Oficial del Estado, per a esmenar el defecte que haja motivat la seua exclusió o la seua omissió, circumstància que, si és el cas, donarà origen a l'oportuna rectificació de les llistes d'admesos.  
Els qui no esmenen l'exclusió o no al·leguen l'omissió, en termini, justificant el seu dret a ser admesos, seran definitivament exclosos.  
  
  
Madrid, 26 de febrer de 2016.- El ministre de Justícia, p. d. (O JUS/696/2015, 16 d'abril), el director general de Relacions amb l'Administració de Justícia: Ricardo Gonzalo Conde Díez.